**ΕΝΑΡΞΗ ΔΗΛΩΣΕΩΝ ΜΑΘΗΜΑΤΩΝ ΧΕΙΜΕΡΙΝΟΥ ΕΞΑΜΗΝΟΥ 2021-2022**

Όλοι οι φοιτητές του Τμήματος Βιοϊατρικών Επιστημών, **με εξάμηνο φοίτησης από 2ο και πάνω**, πρέπει να εισέλθουν στο Φοιτητολόγιο:  [**https://sso.uniwa.gr/**](https://sso.uniwa.gr/) για να δηλώσουν τα μαθήματα που διδάσκονται στο χειμερινό εξάμηνο 2021-2022 και επιθυμούν να παρακολουθήσουν.

**Την χειμερινή περίοδο διδάσκονται τα μαθήματα των μονών εξαμήνων: Α’, Γ’, Ε’, Ζ’.**

Οι δηλώσεις μαθημάτων, για το χειμ. εξ. 2021-2022, θα πραγματοποιηθούν από  **08/10/2021 έως και τις 20/10/2021**.

Όλες οι δηλώσεις μαθημάτων θα γίνουν **ΜΟΝΟ** ηλεκτρονικά, στο Φοιτητολόγιο.

Η Γραμματεία **ΔΕΝ** θα δεχθεί καμία δήλωση μαθημάτων εκτός συστήματος, με φυσική παρουσία.

**ΠΡΟΣΟΧΗ!!** **Από 24/10/2021, οι φοιτητές θα μπορούν να δουν, στο φοιτητολόγιο, την οριστικοποιημένη δήλωση μαθημάτων για το χειμερινό εξάμηνο 2021-2022. Ισχύει ΜΟΝΟ η οριστικοποιημένη δήλωση μαθημάτων και δεν μπορούν οι φοιτητές να συμμετέχουν στην εξέταση μαθήματος το οποίο ΔΕΝ είναι δηλωμένο. Επίσης, δεν καταχωρείται βαθμολογία σε αδήλωτο μάθημα.**

***Κατ’ εξαίρεση και μόνο****για τους νεοεισαχθέντες πρωτοετείς φοιτητές, η δήλωση μαθημάτων του Α’ εξαμήνου, για το χειμερινό εξάμηνο 2021-2022, γίνεται από τη Γραμματεία.****Στα  επόμενα εξάμηνα, ο φοιτητής έχει την υποχρέωση να δηλώνει, στο Φοιτητολόγιο, τα μαθήματα που επιθυμεί τόσο για το χειμερινό όσο και για το εαρινό εξάμηνο σπουδών.***

***Σημείωση:***

Σύμφωνα με το άρθρο 52 παρ. 2 του εσωτερικού κανονισμού του Ιδρύματος: *«Μετά τη λήξη της ημερομηνίας υποβολής δηλώσεων μαθημάτων,* ***φοιτητές που δεν υπέβαλαν δήλωση****, έχουν τη δυνατότητα εντός δέκα (10) ημερολογιακών ημερών να καταθέσουν στη Γραμματεία του Τμήματος αίτηση εκπρόθεσμης εγγραφής, στην οποία θα αναφέρεται ο λόγος για τον οποίο δεν υποβλήθηκε ηλεκτρονική δήλωση μαθημάτων, καθώς και τα μαθήματα που επιθυμούν να παρακολουθήσουν.* ***Οι αιτήσεις εκπρόθεσμης εγγραφής γίνονται δεκτές εφόσον τεκμηριώνονται επαρκώς οι λόγοι τους οποίους επικαλούνται οι φοιτητές για την εκπρόθεσμη εγγραφή****. Η απόφαση για την έγκριση της εκπρόθεσμης αίτησης εγγραφής και δήλωσης μαθημάτων λαμβάνεται από τη Συνέλευση του οικείου Τμήματος».*

**Π Ε Ρ Ι Ο Ρ Ι Σ Μ Ο Ι      Δ Η Λ Ω Σ Η Σ      Μ Α Θ Η Μ Α Τ Ω Ν**

**Α. Όριο ωρών** στο σύνολο των δηλωμένων μαθημάτων, ανά εξάμηνο.

|  |  |
| --- | --- |
| **Εξάμηνο φοίτησης** | **Όριο ωρών** |
| από 1ο  μέχρι  8ο | **38**ώρες |
| από 9ο  και   πάνω | **52**ώρες |